रात।
हमारे ग्रह के आधे से ज़्यादा जानवरों को छुपाने वाली अंधकारमय दुनिया।
अब तक, कैमरों ने उनके जीवन की केवल एक झलक ही दिखाई है।
लेकिन उन्नत तकनीक के साथ,
हम रात को भी दिन की तरह साफ़ देख सकते हैं।
इंसानी आँखों से सौ गुना अधिक संवेदनशील कैमरों की मदद से...
अब हम रात की सुंदरता को भी रंगों में...
कैद कर सकते हैं।
अपरिचित भूदृश्य।
रात के अंधेरे में सक्रिय होने वाले अनोखे जीव।
अगोचर हरकतें।
अब हम पृथ्वी के आख़िरी असली बीहड़ में भी
जानवरों के जीवन के बारे में जान सकते हैं।
रात के समय में।
अर्थ ऐट नाइट इन कलर
नामीबिया के स्केलेटन कोस्ट का सूर्यास्त।
वर्णनकर्ता टॉम हिडलस्टन
जहाँ अफ़्रीकी रेगिस्तान अटलांटिक महासागर से मिलता है।
यह निर्जीव लगता है।
पर, हर साल कुछ महीनों के लिए,
समुद्री आगंतुक यहाँ के तटों पर कब्ज़ा कर लेते हैं।
केप फर सील।
हर वसंत में, पाँच लाख से भी ज़्यादा सील प्रजनन के लिए तट पर आते हैं।
नवजात शावकों की परवरिश के लिए यह उत्तम जगह प्रतीत होती है।
बस कुछ ही हफ़्तों का यह शावक...
...अब भी अपनी माँ पर पूरी तरह से निर्भर है।
पहले चार महीने तक,
यह केवल उसका उच्च-कैलोरी वाला दूध ही पिएगा।
पर भूखे शावक को दूध पिलाना थकाऊ काम है।
इसलिए खाना खाने के लिए माँओं को निरंतर समुद्र में लौटना होगा,
अक्सर कई दिनों के लिए।
अपने शावकों को...
...घर पर अकेले छोड़कर।
पर सांझ एक ख़तरनाक समय है।
काली-पीठ वाले गीदड़ों का जोड़ा।
क्योंकि उनकी माँ रक्षा के लिए मौजूद नहीं है...
शावकों को ख़ुद अपनी रक्षा करनी होगी।
पैने दाँत ही उनके एकमात्र हथियार हैं।
दिन के उजाले में, शावक आम तौर पर गीदड़ों को भगा देते हैं।
पर जैसे ही रात होने लगती है, पासा पलट जाता है।
अँधेरा होने के बाद, गीदड़ अचानक हमला कर सकते हैं।
इन युवा शावकों के लिए, यह रात लंबी और ख़तरनाक होने वाली है।
अँधेरा होने के बाद इस तट पर होने वाले नाटक
हम कभी देख नहीं पाए थे।
पर अब नई तकनीक...
हमें इसके रहस्यों को उजागर करने का मौका देती है...
जो पहले कभी नहीं हुआ।
अँधेरा होने के बाद पहले कुछ घंटों के लिए, यह कॉलोनी एक शोरगुल से भरी जगह है।
इस शोरगुल में, एक अकेला शावक अपनी माँ को पुकारता है।
पर आसपास मौजूद वयस्क उसे कोई सांत्वना नहीं देते।
केप फर सील केवल अपने शावकों की परवाह करते हैं।
उसे ख़ुद अपनी देखभाल करनी होगी।
पर सौभाग्य से तट ऐसे शावकों से भरा पड़ा है जिनकी माँएँ मछली पकड़ने गई हैं।
चाँद की रोशनी में, वे झुंड में सोते हैं।
यह इन शावकों के लिए सुरक्षित रहने का सबसे अच्छा तरीका है।
और रात को उनके पास चौकन्ने रहने का कारण है।
तट पर, एक दुर्घटनाग्रस्त जहाज़ रेत से ढक गया है।
अब यह इस तट के सबसे शक्तिशाली गीदड़ों के झुंड का घर है।
उनके आहार का 95 प्रतिशत से ज़्यादा हिस्सा
एक ही चीज़ से बना है: सील के शावक।
यह डरावने विलाप शिकार की शुरुआत करने हेतु जमा होने की पुकार हैं।
पहली बार फ़िल्माया गया,
रात के कैमरे गीदड़ों के निशाचरी छापे का अनुसरण करते हैं।
हमला करने के लिए वयस्क सील ज़्यादा बड़े हैं।
इसलिए झुंड कॉलोनी के बीचों-बीच घुसता है, शावकों की तलाश में।
हमारी नज़रों में...
शावक अँधेरे में छुपे हुए हैं।
पर गीदड़ों की रात की नज़र तेज़ होती है...
जिससे वे असुरक्षित शावक ढूँढ सकते हैं।
एक सोया हुआ शावक।
क्योंकि एक वयस्क पास ही है,
इस बार, गीदड़ पीछे हट जाता है।
पर एक दूसरा शावक समूह की सुरक्षा छोड़कर बाहर निकल गया है।
और उसे देख लिया गया है।
समुद्र तक पहुँचना ही उसके बचने का एकमात्र रास्ता है,
जहाँ गीदड़ नहीं जाएगा।
सौभग्य से सुरक्षित निकल गया।
लहरों से दूर...
रेगिस्तान से एक अजीब कोरस सुनाई देता है।
दिन भर सूरज की गर्मी से बचने के लिए आश्रय लेने के बाद,
ठंडी रातों को रेगिस्तान के निवासी अपने बिलों से बाहर निकलते हैं।
टर्र-टर्र करता हुआ एक नर गेक्को, प्यार ढूँढ रहा है।
पर अँधेरे में, कोई मादा ढूँढना मुश्किल है।
इसलिए वह टर्राता है।
इस मादा को यह आवाज़ पसंद आई।
पर अपने दिल की सुनने के लिए...
उसे अपनी जान जोखिम में डालनी होगी।
व्हाइट लेडी मकड़ी।
घातक विषैले दंश वाली...
गेक्को-शिकारी।
घुप्प अँधेरे में, वह रेत के हल्के कंपन द्वारा शिकार का पता लगाती है।
वह मकड़ी की तुलना में ज़्यादा तेज़ है, और मकड़ी अपने भूमिगत बिल में लौट जाती है।
टर्र-टर्र करने वाले गेक्को के लिए, प्यार ढूँढना जोखिम भरा काम है।
पर यह जोखिम उठाने योग्य है।
रात में, इस रेगिस्तानी तट ने अन्य आश्चर्य भी छुपाए हुए हैं।
रेत ने केवल जहाज़ों को ही नहीं...
पर शहरों को भी निगला है।
एक पुरानी परित्यक्त खनन चौकी...
रात की रूहों द्वारा प्रेतवाधित।
एक भूरा लकड़बग्घा, जिसे स्थानीय लोग स्ट्रैंड वुल्फ के रूप में जानते हैं।
पहली बार हम इन जानवरों के निशाचरी जीवन में
झाँक सके हैं।
एक परित्यक्त कैसीनो के खंडहर एक छोटे परिवार का बसेरा है।
एक माँ...
और उसकी दो बेटियाँ, किशोर लकड़बग्घे।
किशोरों ने पूरा दिन कुछ नहीं खाया है।
वे भूखी हैं।
और चिड़चिड़ी हैं।
इस अजीब निशाचरी लड़ाई को नालमुख-कुश्ती कहते हैं।
इसी तरह युवा लकड़बग्घे एक दूसरे की शक्ति का परिक्षण करते हैं।
जबकि वे लड़ रही हैं, खाना जुटाने का दायित्व उनकी माँ पर है।
भूरे लकड़बग्घों को मुर्दाखोर माना जाता है।
पर समुद्र तट के इस हिस्से में, उन्होंने सील के शावकों का शिकार करना भी...
सीख लिया है।
अब, पहली बार,
हम उजागर कर सकते हैं कि अँधेरा कैसे उन्हें अपने शिकार को पकड़ने में मदद करता है।
हमारे कैमरों के बिना...
लकड़बग्घों को देख पाना लगभग असंभव है।
अँधेरे में छिपकर...
वह सीलों का पीछा नहीं करती है...
वह उनके पास आने का इंतज़ार करती है।
पहुँच से थोड़ा बाहर।
पर परिस्थितियाँ लकड़बग्घे के पक्ष में बदलने वाली हैं।
आधी रात के बाद,
कोहरे का घना बादल समुद्र से उठकर चाँद को ढक देता है।
अब सीलों के लिए लकड़बग्घे को देख पाना और भी मुश्किल है।
वह पत्थरों के बीच अपनी जगह बदलकर...
इंतज़ार करती है।
आख़िरकार, उत्तम निशाना।
उसके शक्तिशाली जबड़े काम ख़त्म कर देते हैं।
यह शिकार जल्द ही अवांछित ध्यान आकर्षित करता है।
खाने के लिए अब भी बेचैन, बीस गीदड़ एक लकड़बग्घे को घेरते हैं।
पर पूरा झुंड भी इस शक्तिशाली निशाचर शिकारी की बराबरी नहीं कर सकता।
रात के लिए शिकार ख़त्म हो गया है।
भोर की पहली रोशनी के साथ...
गीदड़ों का झुंड अपने मांद में लौट जाता है।
और सील कॉलोनी में हलचल शुरू होने लगती है।
एक साथ सोकर, अधिकांश सील रात को बच गए।
और एक शावक परिचित पुकार सुनता है।
माँ लौट आई है।
आख़िरकार उसे दूध पीने को मिला।
कुछ ही महीनों में, यह शावक बड़े होकर तट छोड़ सकेंगे...
और समुद्र में अपने जीवन का अगला अध्याय शुरू कर सकेंगे।
और नामीबिया का स्केलेटन कोस्ट फिर से शांत हो जाएगा।
अर्थ ऐट नाइट
शॉट इन द डार्क
"अर्थ ऐट नाइट" दल के लिए सबसे बड़ी चुनौती थी
तेज़ भूरे लकड़बग्घे को फ़िल्माना,
जिसका मतलब था उन्हें परित्यक्त भूतिया शहर में जाना पड़ा।
मीलों तक केवल हम ही लोग मौजूद हैं।
केरीना थॉमस सहायक निर्माता
और रात को यह बहुत डरावना है।
और डर की यह भावना और बढ़ गई
जब वे एक विशाल लकड़बग्घे के आमने-सामने आए।
इतना करीब है।
कोई नहीं जानता था कि रात में इन शिकारियों से क्या उम्मीद की जा सकती है,
लकड़बग्घों की वैज्ञानिक, डॉ. इंग्रिड वीज़ल भी नहीं।
मैंने दिन के दौरान उन्हें देख कर वर्षों अनुसंधान किया है।
इंग्रिड वीज़ल भूरा लकड़बग्घा अनुसंधान प्रोजेक्ट
पर रात को उनका व्यवहार अलग हो सकता है।
मैं यह फुटेज देखने के लिए बहुत उत्सुक हूँ।
नाइट-विज़न ड्रोन ने उजड़े इमारतों की खोज करके दल की यह पता लगाने में मदद की
कि उनके कैमरे स्थापित करने के लिए सबसे अच्छी जगह कौन सी है।
उन्हें शहर के पुराने कैसिनो में एक मांद मिली।
यह कमाल का है।
बीस सालों से मैं यहाँ लकड़बग्घों का अध्ययन कर रही हूँ,
और पहली बार मैं ऐसी फ़िल्म कंपनी के साथ काम कर रही हूँ जो रात को फ़िल्मा सकती है।
कई हफ़्ते निगरानी करके,
दल अक्सर लकड़बग्घों के निशाचर व्यवहारों से हैरान हुआ।
कुछ ऐसे जो इंग्रिड ने भी पहले नहीं देखे थे।
वाह, यह आज रात के लिए बिल्कुल अद्भुत फुटेज था।
विश्वास ही नहीं होता है।
पर उन्हें सबसे ज़्यादा दिलचस्पी इसमें हुई
कि कैसे लकड़बग्घों के पड़ोसी, गीदड़ भी, खेल में शामिल हो गए।
यह गीदड़ सच में इस लकड़बग्घे को परेशान कर रहे हैं।
मुझे लगता है रात को यह ज़्यादा होता है।
एक गीदड़ इतना साहसी था
कि वह लकड़बग्घों की मांद में छापा मारने चला गया।
यह अच्छा विचार नहीं है।
रात को उनकी हरकतें देखा अच्छा अनुभव है। यह बहुत ही ख़ास है।
वैज्ञानिकों और नवीनतम तकनीकों के साथ काम करके,
दल इन गुप्त निशाचर जानवरों के जीवन के ऐसे पल कैद करने में
सक्षम हुआ जो पहले कभी देखे नहीं गए थे।
उप-शीर्षक अनुवादक: मून कलिता